Štev.: 60309-11/2020 Črenšovci, 11. 5. 2020

**Poizvedba – udeležba otroka v VIZ procesu od 18. 5. 2020 dalje – NUJNO OBVESTILO**

Spoštovani starši,

obveščamo vas, da se predvidoma z dnem 18. 5. 2020 pričenja izvedba vzgojno-izobraževalnega procesa v šolskih prostorih za učence 1.,2. in 3. razreda OŠ. Več o tem si lahko preberete v priloženem obvestilu.

Tudi v naši šoli se temeljito pripravljamo na ponoven zagon dela v novih okoliščinah. Da bomo pri tem lahko temeljiti in natančni, potrebujemo vaše sodelovanje, zato prosimo, **da nam do četrtka, 14. 5. 2020, do 12.00 ure** preko eAsistenta ali **na elektronski naslov razrednika** pošljete izpolnjeno eno od pripetih izjav. Izjava mora biti natisnjena, lastnoročno izpolnjena, podpisana in datirana, nato pa fotografirana ali skenirana ter poslana.

1. Če bo otrok nadaljeval z vzgojno-izobraževalnim procesom v šolskih prostorih, izpolnite izjavo **»Izjava staršev – vrnitev v šolo«**.
2. Če otrok iz zdravstvenih razlogov ne bo nadaljeval z vzgojno-izobraževalnim procesom v šolskih prostorih, izpolnite izjavo **»Izjava starši – zdravstveni razlog«.**

V kolikor bo vaš otrok obiskoval VIZ proces v šolskih prostorih, **mora šola to izjavo imeti pred njegovim vstopom v šolo,** sicer ne more zagotavljati varnega učnega okolja za vse učence. V kolikor pa VIZ procesa vaš otrok iz zdravstvenih razlogov ne bo obiskoval, pa izjavo v enakem roku potrebujemo za dokazilo, da gre za zdravstveni razlog. Pri izpolnjevanju izjave o zdravstvenih razlogih za neudeležbo VIZ procesa v šolskih prostorih si prosimo preberite priloženi sklep RSK za pediatrijo, pri čemer opozarjamo, da obstoj teh zdravstvenih razlogov tako pri otroku kot pri kateremkoli ožjem družinskem članu oz. osebi, ki z otrokom živi v istem gospodinjstvu, velja za razlog, zaradi katerega otrok ne more obiskovati VIZ procesa v šolskih prostorih, ampak bo nadaljeval z učnim procesom na daljavo.

Zavedamo se, da je rok kratek, a tudi šole smo postavljene pred izjemno kratke roke izvedb. Vaše podatke potrebujemo zato, da bomo lahko ustrezno formirali skupine otrok ter pravilno razporedili zaposlene ob upoštevanju vseh omejevalnih in zaščitnih ukrepov, ki so nam naloženi.

Za vaše sodelovanje se vam lepo zahvaljujemo,

mag. Marija Horvat, ravnateljica